ทิสโก้ส่งกอง “อินเดีย ทริกเกอร์” ฉลุยเข้าเป้า 8% ภายในเวลาเพียงเดือนเศษ
บลจ. ทิสโก้ปลื้มลูกค้าได้เฮลั่นอีกรอบ ส่งกอง "อินเดีย ทริกเกอร์" เข้าเป้า 8% ฉลุยภายในเวลาเพียงเดือนเศษ มองขาดรัฐบาลอินเดียเดินหน้าปฏิรูปเศรษฐกิจเต็มสูบ ดันตลาดหุ้นอินเดียพุ่งแรงตามคาด บทพิสูจน์จับจังหวะลงทุนแม่นยำ ตอกย้ำภาพผู้นำลงทุนต่างประเท
21 ก.ค. 2558

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า หลังจาก บลจ. ทิสโก้ เปิดเสนอขาย “กองทุนเปิด ทิสโก้ อินเดีย อิควิตี้ ทริกเกอร์ 8%#1” ในเดือนที่ผ่านมา โดยเป็นกองทริกเกอร์ฟันด์ที่ลงทุนในหุ้นอินเดียกองแรกของ บลจ. ทิสโก้ เพื่อเปิดโอกาสเพิ่มผลตอบแทนให้แก่ผู้ลงทุน จากความโดดเด่นของพื้นฐานเศรษฐกิจที่แข็งแกร่งและความน่าสนใจของตลาดหุ้นอินเดียนั้น
ล่าสุด ณ วันที่ 16 ก.ค. ที่ผ่านมา กองทุนดังกล่าวมีมูลค่าหน่วยลงทุน (NAV) ที่ 10.8248 บาทต่อหน่วย จึงเข้าเงื่อนไขเลิกโครงการก่อนกำหนด และเตรียมเลิกกองคืนผลตอบแทนให้ผู้ถือหน่วยลงทุนต่อไป โดยใช้ระยะเวลาบริหารกองทุนเพียง 1 เดือนเศษ ตอกย้ำความเป็นผู้นำการลงทุนในตลาดหุ้นต่างประเทศ และผู้นำในการพัฒนาผลิตภัณฑ์กองทุนรวมที่สามารถตอบโจทย์การลงทุนที่ในจังหวะเวลาที่เหมาะสมได้เป็นอย่างดี
ทั้งนี้ ณ วันที่ 20 ก.ค. 58 บลจ.ทิสโก้สามารถบริหารกองทุนทริกเกอร์ฟันด์ ถึงเป้าหมายเลิกโครงการแล้ว 65 กองทุน จากจำนวนทริกเกอร์ฟันด์ภายใต้การจัดการทั้งหมด 101 กองทุน ผู้สนใจกองทุนทิสโก้ สามาถติดต่อ บลจ. ทิสโก้ หรือ ธนาคารทิสโก้ทุกสาขา